252 
Pedes trunci graciles, per paria post satis crescentes. 
Spinae pedum apice multifissae. Unguiculi appendice ge- 
mina, flabellata. 
Pedes anales producti; articulus basalis inaequaliter 
furcatus; rami terminales conici, styliformes, inaequales. 
I. Titanethes albus. 
Oblonge ovalis, post attenuatus, convexiusculus; mi- 
nute et sparse granulatus. 
Antennae exteriores graciles, corpus dimidium subae- 
quantes; flagellum breve, articulo quinto scapi tertia parte 
brevius, multiarticulatum, articulis plerumque 12 — 20 bre- 
vibus, inaequalibus compositum. 
Caput ante cum epistomate declive, in lateribus in 
processus ovales productum. 
Trunci annuli duo priores margine posteriore cur- 
vato; annuli sequentes omnes margine posteriore medio 
post magis sinuato. Epimera mediocria, angulis posticis 
annulorum duorum priorum rotundate obtusis, annulorum 
duorum sequentium rotundate subrectis, annulorum trium 
posteriorum sensim post acutioribus. 
Caudae annuli duo priores mediocres, epimeris me- 
diocribus, acutis ; annulus tertius magnus, epimeris magnis, 
praesertim apud marem extrorsis; annuli 4 — 5 mediocres, 
epimeris minutis, acutis, subadpressis ; annulus analis basi 
rectangulus, medio trapezoideo producto, post subrecte 
truncato. Articulus basalis pedum analium annulum ana- 
lem satis superans; rami terminales teretes, styliformes; 
ramus exterior articulo basali paulo longior et ramo inte- 
riore et longior et satis crassior, mari quam feminae 
quarta parte longior. 
Annulus quartus caudae in mare supra utrinque tu- 
berculo glanduloso. 
Color albus. 
Long. 12 — 15 m. m. Lat. 3,5 — 4,5 m. m. 
